مخلص بیروٹوی کا اصل نام سید اقبال حسین شاہ مشہدی ہے اور یہ اپنے گیارہ بہن بائیوں میں نویں نمبر پر ہیں ، انھوں نے ابتدائی تعلیم گورنمنٹ پرائمری اور مڈلاسکول بیروٹ میں حاصل کرنے کے بعد تحصیل مری کے تاریخیاسکول اوسیا سے امتیازی نمبروں میں میٹرک کیا ، ایف ایس سی پوسٹ گریجویٹ کالج ( موجودہ آزاد کشمیر یونیورسٹی ) مظفر آباد سے کیا ، ان کے کلاس فیلوز میں فرمان عباسی مرحوم ، کرنل ( ر ) شبراز عباسی اور آزاد کشمیر اسمبلی کے موجودہ اپوزیشن لیڈر راجا فاروق حیدر خان تھے ، ایف ایس سی کے بعد وہ راولپنڈی چلے آئے ، اس وقت اسلام آباد نیا نیا تعمیر ہو رہا تھا اور مخلص بیروٹوی موجودہ راول ڈیم کی زیر تعمیر سائٹ پر درختوں کی چھائوں میں لیٹے لیٹے فطرت کی بو قلمونیوں میں کھوئے رہتے ، پھولوں ، مرغزاروں اورمظاہر فطرت کے نظارے کرتے ، ان کی شاعری کے تار ہلتے اور اس دور میں انھوں نے جو غزلیں اور نظمیں لکھیں وہ اپنی ادبی شان میں بینظیر و بے مثال ہیں ، خاص طور پر ان کی نظم " راول ڈیم" تو اردو ادب کا شاہکار ہے ۔
Entity: مری — Type: /location/city, /location